“หม่อมอุ๋ย” ออกโรงโวยขบวนการปล่อยข่าวลือตำหนินายกฯไม่เข้าใจเศรษฐกิจ
“หม่อมอุ๋ย” ออกโรงโวยขบวนการปล่อยข่าวลือตำหนินายกฯไม่เข้าใจเศรษฐกิจ
22 ก.ค. 2558

ม.ร.ว.ปรีดิยาธร เทวกุล รองนายกรัฐมนตรี เปิดเผยว่า หลังมีกระแสข่าวกรณีเมื่อวันที่ 17 ก.ค.2558  ในลักษณะว่าพล.อ.ประยุทธ์ จันทร์โอชา นายกรัฐมนตรีไม่เข้าใจเรื่องเศรษฐกิจนั้น
รองนายกรัฐมนตรี กล่าวว่าได้มีการประร่วมประชุมพูดคุยกับกลุ่มนายธนาคารที่ในงานประชุมสมาคมธนาคารไทยแต่ไม่ได้พูดว่านายกรัฐมนตรีไม่เข้าใจเศรษฐกิจ เพราะนายกรัฐมนตรีมีความรู้เศรษฐกิจดี และในการพูดคุยนั้นเป็นการไปขอความร่วมมือจากธนาคารพาณิชย์ให้ปล่อยสินเชื่อให้กับผู้ประกอบการเอสเอ็มอี โดยมองว่ากระแสข่าวที่ออกมาเป็นการปล่อยข่าวมากกว่า
“ไม่เป็นความจริง จะไปพูดอย่างนั้นได้อย่างไร น่าจะเป็นขบวนการปล่อยข่าวทำให้เสียชื่อเสียง…ต้องการใส่ร้าย ไม่รู้ว่าใครปล่อยข่าว”ม.ร.ว.ปรีดิยาธรกล่าว
ขณะที่ ม.ร.ว.ปรีดิยาธร เปิดเผยว่า การไปพูดคุยกับสมาคมธนาคารไทยเป็นการพูดถึงนโยบายด้านเศรษฐกิจ โดยไปอธิบายให้ฟังในสิ่งที่รัฐบาลกำลังดำเนินการ รวมถึงไปขอความร่วมมือด้านการปล่อยสินเชื่อและความช่วยเหลือ SME เท่านั้น
รวมทั้งคาดว่าการส่งออกจะกลับมาดีขึ้นในไตรมาสที่4ทั้งนี้เพราะเพราะอัตราแลกเปลี่ยนค่าเงินบาทอ่อนค่าลงมาตั้งแต่เดือนเม.ย.2558ซึ่งปกติเมื่อเงินบาทอ่อนลง3-4เดือน จะเริ่มมีการโค้ดสินค้าในราคาใหม่ดังนั้นจึงคาดว่าในเดือน ก.ย. จะเห็นภาพการปรับตัวดีขึ้นของส่งออกที่ชัดเจน